Rikunarita-ORG/Wikinium huggingface dataset:
# Amazon Music

| Amazon Music |
| --- |
|  |
|  |
| Lansert | 25. september 2007 (2007-09-25) |
| Eid av | Amazon.com |
| Land | Internasjonalt |
| Hovedkvarter | Seattle, Washington, USA |
| Tidligere navn: | Amazon MP3 |
| Nettside |  |

**Amazon Music** (tidligere **Amazon MP3**) en abonnementsbasert musikkstrømmetjeneste og digital musikkbutikk fra Amazon. Tjenesten ble lansert i USA og flere andre land 25. september 2007, og gir betalende abonnenter annonsefri tilgang til sanger, musikkalbum, konserter og remikser. Per januar 2020 hadde Amazon Music 55 millioner lyttere. I 2019 ble tjenesten oppdatert med *Amazon Music HD*, med 50 millioner sanger i det tjenesten omtaler som «HD-kvalitet».

## Bakgrunn

Amazon lanserte musikktjenesten Amazon MP3 som offentlig betaversjon i USA 25. september 2007. I januar året etter ble tjenesten den første musikkbutikken til å selge musikk uten digital rettighetsadministrasjon (DRM) fra de fire store plateselskapene (EMI, Universal, Warner og Sony BMG) og flere andre uavhengige selskaper. I starten ble sporene solgt i MP3-format med 256 kilobit per sekund og variabel bitrate. Filene ble solgt uten digitalt vannmerke eller DRM, men etter hvert ble enkelte spor vannmerket. På grunn av rettighets- og lisensavtaler med plateselskapene varierte musikkutvalget fra land til land.

Siden ble Amazon MP3 lansert i Storbritannia 3. desember 2008, i Tyskland 1. april 2009 og i Frankrike 10. juni 2009. Amazon MP3 ble tilgjengelig i Japan 10. november 2010. Siden fulgte Spania og Italia 4. oktober 2012, og Mexico 7. november 2018.

17. September 2019 lanserte Amazon Music en egen høykvalitetsversjon, Amazon Music HD, med over 50 millioner sanger i høykvalitet (16bit/44.1kHz) samt flere millioner sanger i såkalt ultra high definition (24(bit)/44(kHz), 24/48, 24/96, 24/192) – den høyeste lyd-strømmekvaliteten som er tilgjengelig. Sammen med Tidal og Qobuz var Amazon Music den eneste tjenesten som tilbød lydstrømming med denne kvaliteten.

## Referanser

## Eksterne lenker

* (en) Offisielt nettsted

* (en) Amazon Music – kategori av bilder, video eller lyd på Commons

Autoritetsdata
# Jungeltelegraf

**Jungeltelegrafen** beskriver spredning av informasjon fra person til person. Opprinnelig ble uttrykket kun brukt om muntlig kommunikasjon, men i dag brukes det om andre former for kommunikasjon, slik som tekstmeldinger, lynmeldinger eller e-post. På engelsk brukes uttrykket **«word of mouth»** for å beskrive det samme fenomenet.

## Markedsføring gjennom jungeltelegrafen

I den senere tid har jungeltelegrafen blitt et populært virkemiddel i markedsføring. Eksempelvis bruker kommunikasjonsbyråer grasrotengasjement, bloggere og andre for å starte samtaler og diskusjoner om et bestemt tema i de sosiale mediene.

## Se også

* Viralmarkedsføring

## Referanser
# VM i cricket 2011

| VM i cricket 2011 |
| --- |
|  |
| Generell informasjon |
| Idrettsgren | Cricket |
| Arrangør | International Cricket Council |
| Vertsland |  India  Sri Lanka  Bangladesh |
| Utgavenummer | 10 |
| Deltakere | 14 |
| Øvelser | 1 |
| Kamper spilt | 49 |

**VM i cricket 2011** (verdensmesterskapet i cricket) ble arrangert i India, Sri Lanka og Bangladesh i 2011.

## Sluttspill

|  |  |  |  |  |  |
| --- | --- | --- | --- | --- | --- |
|  | Kvartfinaler |  | Semifinaler |  | Finale |
|  |  |  |  |  |  |  |  |  |  |  |
|  | 23. mars – Dhaka, Bangladesh |   |   |  |   |   |  |
|  |
|  |   Vestindia |  112 |
|  | 30. mars – Mohali, India |
|  |  **Pakistan** |  **113/0** |   |
|  |   Pakistan |  231 |
|  | 24. mars – Ahmedabad, India |
|  |   |   |  **India** |  **260/9** |   |
|  |   Australia |  260/6 |
|  |  | 2. april – Mumbai, India |
|  |  **India** |  **261/5** |   |
|  |  **India** |  **277/4** |
|  | 25. mars – Dhaka, Bangladesh |   |   |
|  |   |   Sri Lanka |  274/6 |
|  |  **New Zealand** |  **221/8** |
|  | 29. mars – Colombo, Sri Lanka |  |
|  |   Sør-Afrika |   172 |   |
|  |   New Zealand |  217 |
|  | 26. mars – Colombo, Sri Lanka |
|  |   |   |  **Sri Lanka** |  **220/5** |   |
|  |   England |  229/6 |
|  |  |
|  |  **Sri Lanka** |  **231/0** |   |
|  |
|  |   |

## Referanser
# Jiddu Krishnamurti

| Jiddu Krishnamurti |
| --- |
|  |
| Født | ca. 12. mai 1895 Madanapalle (Madras Presidency, Britisk India) |
| Død | 17. feb. 1986   (90 år) Ojai |
| Beskjeftigelse | Filosof  |
| Utdannet ved | Université Paris-Sorbonne |
| Mor | Annie Besant |
| Nasjonalitet | Britisk India (–1947) India (1947–) Unionen India (1947–1950) |
| Utmerkelser | FNs fredsmedalje (1985) |
|

---

Jiddu Krishnamurti på Commons |

**Jiddu Krishnamurti** (telugu: జిడ్డు కృష్ణ మూర్తి) eller **J. Krishnamurti** (telugu: జే . కృష్ణ మూర్తి ), født 12. mai 1895 i Madanapalle i Madras Presidency i Britisk India, død 17. februar 1986 i Ojai i California i USA) var en indisk filosof, forfatter og foredragsholder. Han var opptatt av mellommenneskelige relasjoner, om å leve, frykt, vold og hva det innebærer å meditere. Hans bøker og taler er oversatt til mange språk. Han etablerte skoler i ulike deler av verden.

## Liv og virke

Annie Besant ved *Det teosofiske selskap* i Madras tok seg av ham som gutt og adopterte ham. I 1910 ble han erklært av lederen Annie Besant for å være den nye Messias, det vil si Maitreya, og en kult ble dannet rundt ham kalt *Ordenen Stjernen i Øst*. Da Krishnamurti ga avkall på sin rolle som den nye Messias i 1929, forsvant også kulten.

Krishnamurti ba deretter om at alle måtte finne sin egen vei. Han ble deretter en udogmatisk religiøs mystiker, ved at han fornektet all verdi av gamle konsepter og oppfordret folk til ikke å tro på noen autoritet, inkludert ham selv. I stillhet skulle de se og lytte selv i absolutt frihet og klarhet og bli sikre på tankens og værens natur i nåtiden. Tilhengere fortsatte det å finnes over hele verden. Krishnamurti selv uttrykte sin filosofi som: «Jeg vil gjøre mennesket ubetinget fritt».

Krishnamurti mente at det ikke finnes noen fast vei eller metode som kan brukes for å finne sannheten om eksistensen og oss selv: *«Sannheten er et stiløst land.»* Han legger til at *«Ingen organisasjon eier sannheten.»* Han strevde for arbeidet sitt frem til sin død og reiste verden rundt for å forklare sitt syn på mennesket og eksistensen for et stort publikum. På disse møtene snakket han om viktigheten av å se øyeblikket slik det er, uten referanse til fortiden.

## Referanser
# Siamesiske tvillinger

De berømte sammenvokste tvillingene Chang og Eng Bunker (1811–1874) ble født av kinesiske foreldre i Siam (nåværende Thailand) og ble dermed opphavet til betegnelsen «siamesiske tvillinger». Brødrene opptrådte i USA, der de giftet seg og fikk henholdsvis ti og elleve velskapte barn.
Skjematisk framstilling av seks typer sammenvokste tvillingpar fra en bok fra 1573 av Ambroise Paré (1510–1590).
De sammenvokste tvillingbrødrene Lazarus Colloredo og Joannes Baptista Collredo (1617–ca.1645) fra Genova i Italia reiste rundt som en attrakasjon over store deler av Europa. Joannes Baptista, som hang ut fra magen på Lazarus, snakket ikke, hadde lukkede øyne og åpen munn.
Leger som poserer før operasjonen av sammenvokste tvillinger i India ca. 1910.
**Siamesiske tvillinger**, også kalt **sammenvokste tvillinger**, er en medfødt misdannelse som består i at to tvillingers kropper henger sammen. Misdannelsen rammer både dyr og mennesker. Betegnelsen skriver seg fra to sammenvokste tvillingbrødre, Chang og Eng (1811–1874), som ble født i Siam (nåværende Thailand), men som siden ble berømte severdigheter i freak shows i USA.

Siamesiske tvillinger oppstår når den befruktede eggcellen ikke deler seg fullstendig som under et svangerskap med vanlige eneggede tvillinger. Sammenvokste tvillinger kan skilles operativt, men bare når hvert av barna har alle livsviktige organer intakt.

I februar 2007 var det første gangen man hadde klart å skille siamesiske tvillinger med felles hjerte og lever. Den 5. april 2007 ble tvillingene vist frem i Thailand. Den ene av de siamesiske tvillingene måtte senere til operasjon når han/hun blir større pga. et hull i hjertet som ikke var veldig farlig. Operasjonen varte i over tolv timer med over 60 eksperter og kirurger.[*trenger referanse*]

## Dyr

* Likene av sammenvokste kalver nedlagt på sprit på en utstilling i Dupuytren anatomiske museum i Paris
* Sammenvokste valper utstilt på naturhistorisk museum i Berlin
* Sammenvokste grisunger utstilt i Hartford i Connecticut i USA

## Mennesker

* Tusjtegning av Albrecht Dürer av sammenvokste tvillinger 1512.
* Kobberstikk av *Helena og Judith fra Szony* (1701–1723), også kjent som «De ungarske søstre», var sammenvokste tvillinger fra byen Szöny i Ungarn.
* Millie og Christine McCoy (1851–1912), sammenvokste tvillinger fra USA.  Foto: England, ca. 1873
* Siamesiske tvillinger fra Korea.  Foto: 1903
* De siamesiske tvillingene Daisy og Violet Hilton (1908–1969) turnerte som severdigheter i *sideshows* (mindre tivoliattraksjoner) i USA i 1930-årene.
* De sammenvokste tvillingene Simplicio og Lucio Godina (1908–1936) fra USA fotografert på turne i Tyskland 1930.
* De siamesiske tvillingene Millie og Christine McCoy (1851–1912).  Foto: ca. 1890–1900

## Eksterne lenker

* (en) Conjoined twins – kategori av bilder, video eller lyd på Commons

* (en) Conjoined twins – galleri av bilder, video eller lyd på Commons
# Verden

"Den blå juvel" – fotografi av jorden, tatt fra *Apollo 17.*

World Health Organization-flagget kombinerer et moderne verdenskart med Asklepiosstaven, opprinnelig et symbol på axis mundi.
**Verden** er et alminnelig navn for hele menneskets sivilisasjon, spesifikt menneskets erfaring, historie – eller det menneskelige grunnlag generelt, *verden rundt*, f.eks. overalt på jorden.

I filosofisk sammenheng kan verden referere til:

1. hele det fysiske univers
2. en ontologisk verden

I en teologisk sammenheng, refererer *verden* alminneligvis til det materielle eller den blasfemiske sfære, i motsetning til den himmelske, spirituelle, transcendente eller hellige. "Verdens undergang" refererer til scenarier av avslutningen på menneskets historie, ofte i religiøse sammenhenger.

Med verdenshistorie forstås alminneligvis den større geopolitiske utvikling de siste ca. 5 000 år, fra de første sivilisasjoner til nå.

Verdens befolkning er summen av alle menneskets populasjoner til enhver tid; tilsvarende er verdens økonomi summen av alle verdens lands økonomier, især i globaliseringssammenhenger. Med termer som verdensmesterskap, brutto verdensprodukt, verdens flagg osv. er også underforstått kombinasjonen av alle dagens suverene stater.

I begreper som verdensreligion, verdensspråk og verdenskrig forstås *verden* som det internasjonale eller det interkontinentale virkefelt, hvilket ikke nødvendigvis innebærer deltagelse av hele verden.

I begreper som verdenskart og verdens klima anvendes *verden* i en betydning som er løsrevet fra menneskets kultur eller sivilisasjon, da det her menes den fysiske planet Jorden.

## Etymologi og anvendelse

Det danske ord *verden* kommer fra gammeldansk *werdhen, wæræld, wærild, wærælde*, oldnordisk verǫld oldengelsk weorold, gammelsaksisk werold, er en sammensetning af *wær*, som betyr "mand/ægtefælle" – og *old* "(tids)alder" – som derfor omtrent betyr "menneskealder" eller "menneskets tidsalder".

Det korresponderende ordet i latin er *mundus*, bokstavelig "rent, elegant", i seg selv et lånord oversatt fra gresk *cosmos* "ordentlig arrangert". Mens det germanske ord avspeiler en mytologisk tanke av "menneskets domene" (sammenlign med Midgard), formentlig som motsetning til den guddommelige sfære på den ene side – og på den annen side underverdenens Ktoniske gudesfære, avspeiler den gresk-latinske term en skapelsestanke som en handling, som etablerer orden ut af kaos.

'Verden' skjelner hele planeten eller populasjonen fra hvert enkelt land eller region: *Verdens anliggender* vedrører ikke kun et sted, men til hele verden – og *verdenshistorien* er innenfor historie det som undersøker hendelser ut fra en global (i motsetning til en nasjonal eller regional) synsvinkel. På den annen side refererer *jorden* til planeten som et fysisk hele – og skjelner jorden fra andre planeter og fysiske objekter.

## Se også

* Globus
* Universet
* Verdens lands befolkningstetthet

## Referanser

## Eksterne lenker
# Kostnadsoverskridelse

En **kostnadsoverskridelse** eller **budsjettoverskridelse** innebærer en uventet påløpt kostnad. De er vanlige i prosjekter innen infrastruktur, bygg og teknologi. For IT-prosjekter fant en gjennomgang fra 2004 av Standish Group en gjennomsnittlig kostnadsoverskridelse på 43 prosent, og at 71 prosent av prosjektene ble dyrere enn budsjettert, overskredet tidsestimater og hadde estimert for smalt omfang.

Kostnadsoverslag brukes til å avgjøre om viktig transportinfrastruktur skal bygges, men mange store byggeprosjekter har pådratt seg kostnadsoverskridelser. Kostnadsestimater kan villede grovt og systematisk. I en del tilfeller når kostnaden øker øker også nytten. Kostnadsoverskridelse skiller seg fra prisøkninger basert på forventet vekst på grunn av faktorer som inflasjon.

## Se også

* Omfangskryp

## Referanser
# Generasjon Z

En gruppe med generasjon Z-medlemmer tar bilder og står med mobilen i det franske museet Palais des Beaux-Arts de Lille.
**Generasjon Z** (**Gen Z**) er den demografiske kohorten mellom millenniumsgenerasjonen og Generasjon Alfa. Forskere og medier anslår fødselsårene fra midten av 1990-årene til tidlig 2010-årene, vanligvis med 1997–2012 som avgrensning. De fleste i Generasjon Z er barn av yngre babyboomere eller Generasjon X.

## Kjennetegn

Generasjon Z – spesielt de tidlige årgangene – har mye til felles med sine forløpere i millenniumsgenerasjonen. Både millenniumsgenerasjonen og generasjon Z har blitt beskrevet som generasjoner som er kjennetegnet av progressive verdier i mye større grad enn tidligere generasjoner, der støtte til f.eks. skeives og spesielt transpersoners rettigheter gjerne ses på som en kjerneverdi. Både millenniumsgenerasjonen og generasjon Z er i stor grad oppvokst i data- og internettalderen og er globale generasjoner. Der millenniumsgenerasjonen var pionerene i begge henseender er imidlertid generasjon Z oppvokst i en tid der internettalderen og den globale ungdomskulturen millenniumsgenerasjonen skapte allerede var et faktum.

Mennesker av generasjonen har ofte brukt moderne teknologi og internett store deler av livet, og har dermed god kjennskap og kompetanse på teknologi og sosiale medier. Generasjon Z har flere kallenavn, blant andre «digitalt innfødte», «zoomere». Det noen ganger nedsettende navnet «snøfnuggenerasjonen» har vært brukt både om generasjon Z og millenniumsgenerasjonen.

## Referanser

## Eksterne lenker

* (en) Generation Z – kategori av bilder, video eller lyd på Commons
# Liste over fylker i Nord-Carolina

**Liste over fylker i Nord-Carolina**. Den amerikanske delstaten Nord-Carolina består av 100 fylker.

|  |  |  |  |
| --- | --- | --- | --- |
| * Alamance County
* Alexander County
* Alleghany County
* Anson County
* Ashe County
* Avery County
* Beaufort County
* Bertie County
* Bladen County
* Brunswick County
* Buncombe County
* Burke County
* Cabarrus County
* Caldwell County
* Camden County
* Carteret County
* Caswell County
* Catawba County
* Chatham County
* Cherokee County
* Chowan County
* Clay County
* Cleveland County
* Columbus County
* Craven County
 | * Cumberland County
* Currituck County
* Dare County
* Davidson County
* Davie County
* Duplin County
* Durham County
* Edgecombe County
* Forsyth County
* Franklin County
* Gaston County
* Gates County
* Graham County
* Granville County
* Greene County
* Guilford County
* Halifax County
* Harnett County
* Haywood County
* Henderson County
* Hertford County
* Hoke County
* Hyde County
* Iredell County
* Jackson County
 | * Johnston County
* Jones County
* Lee County
* Lenoir County
* Lincoln County
* Macon County
* Madison County
* Martin County
* McDowell County
* Mecklenburg County
* Mitchell County
* Montgomery County
* Moore County
* Nash County
* New Hanover County
* Northampton County
* Onslow County
* Orange County
* Pamlico County
* Pasquotank County
* Pender County
* Perquimans County
* Person County
* Pitt County
* Polk County
 | * Randolph County
* Richmond County
* Robeson County
* Rockingham County
* Rowan County
* Rutherford County
* Sampson County
* Scotland County
* Stanly County
* Stokes County
* Surry County
* Swain County
* Transylvania County
* Tyrrell County
* Union County
* Vance County
* Wake County
* Warren County
* Washington County
* Watauga County
* Wayne County
* Wilkes County
* Wilson County
* Yadkin County
* Yancey County
 |

## Referanser
# Ramaswamy Venkataraman

| Ramaswamy Venkataraman |
| --- |
|  |
| Født | 4. des. 1910 Thanjavur |
| Død | 27. jan. 2009   (98 år) New Delhi |
| Beskjeftigelse | Advokat, politiker, selvbiograf, dommer  |
| Embete | * Indias president (1987–1992)
* Indias visepresident (1984–1987)
* medlem av Lok Sabha
* Indias innenriksminister (1982–1982)
* Indias finansminister (1980–1982)
* Minister of Defence (1982–1984)
* Member of the 7th Lok Sabha
 |
| Utdannet ved | Loyola College University of Madras |
| Ektefelle | Janaki Venkataraman |
| Parti | Kongresspartiet |
| Nasjonalitet | India (1950–) Britisk India (–1947) Unionen India (1947–1950) |
| Utmerkelser | Light of Truth Award (2001) |
| Signatur |
|  |
|

---

Ramaswamy Venkataraman på Commons |

**Ramaswamy Venkataraman** (født 4. desember 1910, død av omfattende organsvikt 27. januar 2009) var en indisk advokat, frihetskjemper og politiker som fungerte som statsråd i den indiske kongressen og som ble utnevnt til den åttende presidenten i India etter uavhengigheten fra Storbritannia 15. august 1947.

Han studerte jus og praktiserte som jurist i lagmannsretten og Høyesteretten i India. I ung alder var han fredsaktivist for den indiske frigjøringsbevegelsen og deltok. Han jobbet både som finansminister og forsvarsminister før han ble valgt til visepresident i 1984 og i 1987 ble han den åttende presidenten i India og satt som president fra 1987 til 1992.

## Referanser
# Hunn

En hunn er et individ av hunkjønn, til forskjell fra en hann. Hunkjønn forstås som kjønnet med forplantningsorganer som inneholder/utvikler eggceller.

## Zoologi

For visse dyr finnes særskilte betegnelser for hunnene, for eksempel tispe (hund), merr (hest), ku (storfe), høne (hønsefugl) og sugge (gris).
Hos pattedyr og krypdyr skiller hunnene seg fra hannene ved at de har to XX-kromosomer, til forskjell fra hannenes XY.
Hos fugler og amfibier er forholdet omvendt, og hannene har XX og hunnene XY-kromosomer. For å redusere forvirringen, bruker man benevnelsene ZZ hos hanner og ZW om hunner blant disse dyrene.

Hos visse grupper av insekter, som gresshopper og kakerlakker, finnes bare en type kjønnskromosom. Hos disse bestemmes kjønnet i stedet av om individet har ett eller to av kromosomene. XX er en hunn og X alene, eller X0 er en hann.

De fleste arter av bier og maur har ikke kjønnskromosomer i det hele tatt. Det som bestemmer kjønnet er om egget er befruktet eller ikke. Et befruktet egg gir opphav til et diploid individ med 32 kromosomer, som blir en hun. Et ubefruktet egg utvikler seg til et haploid individ med 16 kromosomer og blir en han.

Blant frøplanter snakker man om han- og hunplanter hos visse arter, såkalte tvebo-planter. Hunnplanten er da den som har fruktemne der frøemnet/-ene dannes. Visse arter, f.eks. roser har i stedet særskilte han- og hunblomster på samme planten og er såkalte enbo-planter.

Hos mange dyr, spesielt hos fugler og fisker har hunnene en mer diskret fargetegning enn hannen og færre såkalte sekundære kjønnskarakterer. Hos mange arter kommer dette av at hunnen har det største ansvaret for bo og avkom og de har derfor utviklet former for kamuflasje. En annen viktig årsak er at hannen med sine sekundære kjønnstegn kan vise at han er sunn og sterk, har gode gener og dermed blir en bra far.

Det finnes også flere arter innen ulike dyregrupper der hunnen er den som skal imponere hannen med sine sekundære kjønnskarakterer og hannen har derfor et mer diskret ytre.

Hos de fleste pattedyr er hunnen mindre enn hannen. Hos fisker og insekter er hunnen normalt størst. Hos visse fiskearter kan hunnen være mer enn 100 ganger større enn hannen.

## Mennesker

Blant mennesker kan begrepet omfatte alle som har en indre følelse av kjønnsidentitet («gender identity») som kvinne, tradisjonelt forstått i motsetning til hankjønn/mann. En slik definisjon av begrepet er inntatt i *Merriam-Webster*.

## Symbol

*Se også venussymbolet og kjønnssymboler*
♀ eller venusspeil er et utbredt symbol for individer av hunkjønn
Symbolet for individer av hunkjønn er ♀, det vil si en sirkel med et nedovervendt kryss under. Det er det samme tegnet som ble brukt for planeten Venus i eldre astronomi og for kobber hadde i eldre kjemi. Symbolet er utviklet fra et opprinnelig symbol eller tegn som var en enkel, nedovervendt pil. Symbolet for hanndyr var da en pil som pekte oppover, videreutviklet til ♂ eller marssymbolet.

## Se også

* Hann
* Genetikk
* Kjønn
* Befruktning
* Seksuell seleksjon

## Referanser
# De store Chola-templene

| De store Chola-templene |
| --- |
|    UNESCOs verdensarv    |
| Skulptur fra Brihadisvaratempelet |
| Land |  India |
| Innskrevet | 1987 |
| Kriterium | II,III |
| Utvidet | 2004 |
| Referanse | UNESCO nr. 250 |
| Se også | Verdensarvsteder i Asia |
| De store Chola-templene (India) |

**De store Chola-templene** er en samlebetegnelse for tre hindutempler som UNESCO har ført opp på listen over verdensarven. Templene stammer fra Chola-dynastiet (800- til 1200-tallet) og er lokalisert seg i den indiske delstaten Tamil Nadu. Det dreier seg om Brihadishwaratempelet i Thanjavur, Brihadisvaratempelet i Gangaikonda Cholapuram og Airavatesvaratempelet i Darasuram. Førstnevnte ble satt på verdensarvliste i 1987. I 2004 ble oppføringen utvidet med de to andre templene.

## Oversikt

| Sted | Tempel | Byggmester | Tidspunkt | Bilde | Koordinater |
| --- | --- | --- | --- | --- | --- |
| Thanjavur | Brihadisvaratempelet | Rajaraja I | ca år 1000 |  |  |
| Gangaikonda Cholapuram | Brihadisvaratempelet | Rajendra I | 1000-tallet |  |  |
| Darasuram | Airavatesvaratempelet | Rajaraja II | 1100-tallet |  |  |

## Referanser

## Eksterne lenker

* (en) Offisielt nettsted

* (en) Great living Chola temples – kategori av bilder, video eller lyd på Commons

Autoritetsdata